procesaur/Wiki.mk huggingface dataset:
Грасберг

Грасберг (|Grasberg; |Grasbarg) — општина во округот Остерхолц, во сојузната покраина Долна Саксонија, Германија. Се наоѓа околу 13 километри југоисточно од окружниот град Остерхолц-Шармбек и 20 километри североисточно од градот Бремен.
1 Географија
1.1 Општински единици
Општината се состои од следниве единици (во заградите годината на основање):
* Верпедорф (1751)
* Ајкедорф (1753)
* Раутендорф (1762)
* Шмаленбек (1762)
* Даненберг (1780)
* Тишендорф (1782)
* Мајнерсхаузен (1785)
* Грасдорф (1784)
* Хуксфелд (1789)
* Зехаузен (1790)
* Мителсмор (1792)
* Отерштајн (1794)
* Адолфсдорф (1800)
* Вајнкауфсмор (1826)
* Грасберг (1831)
2 Историја
Пред колонизацијата на областа на која денес се наоѓа Грасберг, пејзажот главно бил мочурлив. Областа припаѓала на Архиепископијата Бремен, основана во 1180 година. Со Вестфалскиот мир, Архиепископијата станала Војводство Бремен во 1648 година, кое - заедно со Кнежевство Ферден - најпрвин било дадено како плен за своето учество во Триесетгодишната војна да биде владеено од Шведска. Овие две царски феуди на Швеѓаните обично биле нарекувани Бремен-Ферден.
По данската окупација (1712–1715), Војводството Бремен било продадено на Хановерската династија и така било владеено како личен сојуз со Изборното кнежевство Хановер и Обединетото Кралство. Владата на Бремен-Ферден наредила дренажа, обработка и колонизација на мочуриштата, а за тоа бил задолжен комесарот Јирген Кристијан Финдорф (1720–1792).
Во периодот 1785-89 по наредба на Финдорф и негов проект се изградила лутеранската црква на песочното тревнасто издигнување (околу 5 метри над морето), од каде и дошло името на Грасберг (буквално „тревна планина“), која служела како парохиска црква за 12 новосоздадени села во мочуриштата.
Лутеранската црква има необично богатство, единствените зачувани оргули од познатиот Арп Шнитгер, првично предадени на сиропиталиште во Хамбург во 1694 година. Во 1789 година, Грасберг ги купил оргулите.
Хановерското Војводство Бремен, како и самите општини, ја промениле власта неколку пати во текот на Наполеоновите војни.
ВО 1807 година, Кралството Вестфалија го припоило Војводството, пред тоа да го направи Франција во 1810 година. Во 1813 година, Војводството било вратено на Изборното кнежевство Хановер, кое станало Кралство Хановер во 1814 година. Грасберг и другите села станале дел од областа Штаде, основана во 1823 година. Во 1831 година, селото Грасберг почнало да се развива околу црквата.
Божиќна гуска

Божиќна гуска е традиционално празнично јадење кое се подготвува за Божиќ. Обичајот да се готви гуска за Божиќ е вкоренет во католичката традиција на денот на Свети Мартин на 11 ноември, пред почетокот на Божиќниот пост. Печењето е метод на готвење со употреба на сува топлина со топол воздух што ја обвиткува храната, зготвувајќи ја рамномерно од сите страни. Печењето може да го подобри вкусот. Многу варијанти на печена гуска се појавуваат во кујните ширум светот. Во Германија, Божиќната гуска е обично полнета со мешавина од крупно исецкани јаболка и кромид со ловоров лист, кора од лимон и портокал и се служи со црвена зелка, кнедли од компири и сос од печениот сок. Во Шведска пржената гуска се служи со зелје и мус од јаболка.
Заемно прости броеви

Заемно прости броеви – броеви кои немаат заеднички делител поголем од 1. Два природни броја не мора да бидат прости за да бидат заемно прости, битно е само ниеден делител на едниот не биде меѓу делителите на другиот.
Еквивалентно на претходното тврдење, најголем заеднички делител на два заемно прости броја е 1.
Значи, ако според основната теорема на аритметиката тие два броја се претстават како производи на нивните фактори:
:<math>n = p_1 \cdot p_2 \cdot ... \cdot p_i </math>:<math>m = q_1 \cdot q_2 \cdot ... \cdot q_j </math>
тогаш ниеден <math>p_k \,</math> не смее да биде еднаков на ниеден <math>q_l \,</math>.
Понекогаш заемно простите броеви се нарекуваат ''релативно прости броеви''.
1 Поврзано
* Список на прости броеви
* Деливост
* Факторизација
* Ератостеново сито
* Евклидов алгоритам
Аристарх

Аристарх — (I в.н.е.), Македонец од Солун, следбеник и близок соработник на апостол Павле. Прв епископ на Солунската христијанска општина.
Го придружувал апостол Павле при неговата посета на Ефес. Солунската црква на апостолот Павле му дала и тројца сотрудници: Секунд – придружник на последното патување (; ; ; ) и „Гај и Аристарх Македонци“. Бил затворен заедно со апостол Павле во Рим, каде што маченички настрадал во време на императорот Нерон.
Во Источната православна црква и источно-католичка традиција, Аристарх е идентификуван како еден од Седумдесетте апостоли и епископ на Апамеја, убиен заедно со Пуд и Трофим. Тој се одбележува како светец и маченик на 4 јануари 15 април и 27 септември. Тој се чествува во римската мартирологија на 4 август.
1 Наводи
Ритерхуде

Ритерхуде (|Ritterhude; |Hu’e) — општина во округот Остерхолц, во сојузната покраина Долна Саксонија, Германија. Се наоѓа на реката Хаме, околу 6 километри југозападно од Остерхолц-Шармбек и 13 километри северозападно од Бремен, со кога и непосредно се граничи.
1 Географија
1.1 Местоположба
Општинското подрачје опфаќа мочурлив терен околу реките Хаме и Виме.
1.2 Општински единици
Денешната општина Ритерхуде се состои од некогашните самостојни општини: во заградите бројот на жители во 2013
* Илпол (2.387 жители)
* Лезумстотел (759 жители)
* Платјенвербе (2.326 жители)
* Ритерхуде (8.394 жители)
* Штендорф (556 жители)
* Вершенреге (397 жители)
1.3 Соседни општини
Ритерхуде се граничи на север со градот Остерхолц-Шармбек, на исток со Лилиентал, на југ со градот Бремен и на запад и северозапад со Шваневеде.
2 Историја
Првпат е споменат во 1182 година во документ на манастирот од Остерхолц. Куќата „фон дер Худе“ е спомната првпат во документ од 1185 година. Замокот „Худа“ бил користен во 1309 година за да го штити речниот премин на Хаме. Бројот на жители се зголемил од 52 семејства во 1568 година на 89 во 1710 година. Во 1757 година, замокот и мостот биле уништени во Седумгодишната војна.
Ритерхуде припаѓал на Архиепископијата Бремен. Во 1648 година, Архиепископијата станала Војводство Бремен, кое првин било владеено во личен сојуз од Швеѓаните, а од 1715 година натаму од хановерската династија. Во 1823 година, Војводството било укинато и неговата територија станала дел од областа Штаде.
3 Сообраќај
Железничката станица Ритерхуде е поврзана со С-железницата на Германските железници.
4 Галерија
Радио Слободна Европа

Радио Слободна Европа / Радио Слобода (РФЕ / РЛ) — приватна, непрофитна, меѓународна мултимедијална радиодифузна корпорација, финансирана преку грант од Конгресот на САД, преку Агенцијата за глобални медиуми. Медиумот служи како слободен про-демократски печат во земјите каде што „слободниот проток на информации е или забранет од властите или не е целосно развиен“.
Бенигнус

Бенигнус — (VI в.), епископ на Хераклеја. Учествувал како заменик на архиепископот на Солун, Илија на Цариградскиот вселенски собор од мај 553 г. Се потпишувал со „Бенигнус, епископ на Хераклеја, која се наоѓа во Прва Македонија“, како и „Бенигнус, епископ на Хераклеја Пелагониска“.
1 Наводи
Црква „Вознесение Христово“ - Ново Село (Кичевско)

Вознесение Христово (позната и како Свети Спас) — главна селска црква во кичевското село Ново Село, Македонија.
Црквата се наоѓа над македонското маало во селото и околу нејзе се наоѓаат селските гробишта.
1 Местоположба
Црквата е сместена над Боглевското Маало.
2 Историја
Храмот бил подигнат на почетокот на век и не е осветен.
Според други извори таа била само обновена во 1936 година, откако пропаднала низ текот на годините.
3 Галерија
4 Поврзано
* Кичевско архијерејско намесништво
* Четврта кичевска парохија
* Ново Село
Моравски Крумлов

Моравски Крумлов (; |Mährisch Kromau) — град во округот Знојмо во јужноморавскиот регион во Чешката Република. Градот има околу 5.700 жители.
1 Значајни личности
* Хајнрих Глуксман (1864–1947) - австриски писател
* Драхомира Виханова (1930–2017) - филмски режисер, документарец и сценарист
* Петр Малек (1961–2019) - спортски стрелец, олимписки медалист
* Владимир Моравек (роден 1965 година) - филмски режисер, сценарист и глумец
2 Збратимени градови
Моравски Крумлов е збратимен со:* Пржеворск
Наш пат (весник)

Наш пат — илегален весник на битолските затвореници од периодот на Втората светска војна. Обласниот централен затвор бил отворен во јули 1942 година во близината на Црн Мост каде беа затворани политички затвореници од целата битолска околија. Пишуван е на македонски јазик (битолски дијалект). Биле публикувани само три броја.
1 Наводи
Огин (весник)

Огин — весник, орган на Третата македонска ударна бригада. Првиот број се појавил на 11 март, 1944 година, на македонски јазик. Првите броеви биле пишувани ракописно, а подоцна биле печатени на шапилографска техника. Излегле 7 броја.
1 Наводи
Питагорина тројка

Питагорина тројка – подредена тројка природни броеви ''a'', ''b'', и ''c'' за кои важи равенката ''a''<sup>2</sup> + ''b''<sup>2</sup> = ''c''<sup>2</sup>. Броевите за кои важи дадениот однос обично се запишува во облик (''a'', ''b'', ''c''). Еден од најстарите познати примери е тројката (3, 4, 5), која може да се најде во оставината на древните Вавилонци и Египќани.
Доколку (''a'', ''b'', ''c'') е Питагорина тројка, тогаш тоа е и секоја тројка во облик (''ka'', ''kb'', ''kc'') каде ''k'' е произволен природен број. ''Основна Питагорина тројка'' е тројка во која броевите ''a'', ''b'' и ''c'' се заемно прости.
Шваневеде

Шваневеде (|Schwanewede) — општина во округот Остерхолц, во сојузната покраина Долна Саксонија, Германија. Се наоѓа околу 14 километри западно од окружниот град Остерхолц-Шармбек и 22 километри северозападно од градот Бремен.
1 Географија
1.1 Соседни места
Шваневеде се граничи на запад со реката Везер (западно од нејзе е округот Везермарш), на север е општината Хаген им Бремишен (со местата Зандштет, Утледе и Вулсбител, во округот Куксхафен), на исток е градот Остерхолц-Шармбек и општината Ритерхуде (обете во округот Остерхолц), додека на југ е градот Бремен (со местата Блументал, Фегезак и Бурглезум).
1.2 Општински единици
Општината Шваневеде, покрај од истоименото главно место со 9.932 жители, се состои од уште единаесет други места (состојба 30 јуни 2007 г.), кои некогаш се поделени на други делови:
* Ашварден (402 жители) со местата Брух и Хасел
* Бекедорф (1.413 жители) со местата Фредехолц, Розенбуш, Зандфурт, Шванкенфурт, Фолерсхаген и Велпше
* Брундорф (380 жители) со местата Лилкендај и Карлсхорст
* Егештет (186 жители)
* Харирсанд (78 жители) со местото Вилхелмсплате
* Хинебек (265 жители) со местото Хинебекерфурт
* Лојхтенбург (1.321 жител) со местото Холтхорст
* Ленхорст (908 жители) со местото Хоехорст
* Мајенбург (1.507 жители) со местата Дам, Миленгрунд, Бракланд и Гросер Камп
* Нојенкирхен (3.423 жители) со местата Геспе и Штелербрух
* Раде (238 жители) со полуостровот Ферплате
Со општинската реформа во 1974 година, островот во Везер, Харирсанд припаѓа на општината Шваневеде. Тој е еден од најдолгите речни острови во Европа и има песочна плажа.
1.3 Места на Шваневеде
Главното место се состои од следниве единици: Бринк, Драјенкамп, Флахсберг, Хамфер, Хиенштајн, Керкхоп, Клипенај, Келхорст, Копелсберг, Крајенмор, Лангенберг, Лемхорст, Метјензанде, Рајтберг, Шукамп, Зитландсвер, Трентхепен, Форберг и Фосхал.
2 Историја
Концентрацискиот камп Фарге се наоѓал во местото Нојенкирхен.
Црква „Св. Никола“ - Поповјани

Свети Никола — главна селска црква во кичевското село Поповјани, Македонија.
Црквата се наоѓа надвор од селото и околу нејзе се наоѓаат селските гробишта.
1 Местоположба
Црквата е сместена покрај селото во југоисточна насока.
2 Историја
Денешниот храм бил подигнат во 1993 година, додека црквата првпат била изградена во 1903 година на место на некое старо црквиште.
3 Галерија
4 Поврзано
* Кичевско архијерејско намесништво
* Четврта кичевска парохија
* Поповјани
Димитар Бербероски

Димитар Бербероски (''псевдоним:'' Таќа, Ефтим, Бербер-Климе) — ( во — во Тушин, Мегленско). Македонски партизан, учесник во НОВ.
Учесник во работничкото и комунистичкото движење. Во ослободителната војна учествувал од 1941 г. во Крушево. Во јуни 1942, стапил во НОПО „Питу Гули“. Кон крајот на 1942, со група борци од одредот, се префрлил на територијата под италијанска окупација (Кичево, Гостивар и Тетово). Наскоро станал борец Мавровско-гостиварскиот партизански одред „Кораб“ (март 1943), потоа борец во Кичевско-мавровски народноослободителен партизански одред, како и во НО баталјон „Мирче Ацев“. Бил заменик командант на Првата оперативна зона на НОВ и ПОМ, воен раководител на Првата македонско-косовска НОУБ и командир на чета во Втората македонска НО бригада. Загинал во борба со германските сили.
1 Наводи
Црква „Св. Богородица“ - Осломеј

Света Богородица — главна селска црква во кичевското село Осломеј, Македонија.
Црквата се наоѓа на раскрсницата, каде што се двои патот за самото село и за влезот во РЕК „Осломеј“. Околу нејзе се наоѓаат селските гробишта.
1 Местоположба
Црквата е сместена надвор од селото во јужна насока.
2 Историја
Црквата била изградена во 1921 година, како што стои и на самиот натпис на црквата. Во 1986 година била обновена и преосветена во 1987 година од страна на митрополитот Дебарско-кичевски г. Тимотеј.
Според други извори таа започнала да се гради во 1924 година на местото на некое старо црквиште.
Црквата не била осветена до 1997 година, кога бил организиран голем црковно-народен собор.
3 Архитектура
Во изминатиот период, црквата била обновена и добила нов покрив, а во црковниот двор била подигната трпезарија и камбанарија.
3.1 Иконостас
Црквата поседува иконостас, кој бил подарок од Цветан Лазарески и потекнува од 1923 година.
4 Галерија
5 Поврзано
* Кичевско архијерејско намесништво
* Четврта кичевска парохија
* Осломеј
Лагерови полиноми

Лагеровите полиноми <math>L_n(x)</math> претставуваат решенија на Лагеровата диференцијална равенка:
:<math>
x\,y'' + (1 - x)\,y' + n\,y = 0\,
</math>
Придружените Лагерови полиноми <math>L_n^{(\alpha)}(x)</math> претставуваат решенија од:
:<math>
x\,y'' + (\alpha+1 - x)\,y' + n\,y = 0\,
</math>
Прв пат ги дефинирал францускиот математичар Едмон Лагер. Се користат во квантна механикаквантната механика како решенија на радијалниот дел на Шредингеровата равенка на едноелектронски атом.
1 Родригезова формула и полиноми
Лагеровите полиноми обично се означаваат како L''<sub>0</sub>, ''L''<sub>1</sub>, ..., а полиномната низа може да се дефинира со Родригезовата формула:
: <math>
L_n(x)=\frac{e^x}{n!}\frac{d^n}{dx^n}\left(e^{-x} x^n\right).
</math>
Првите неколку полиноми:
''n''
<math>L_n(x)\,</math>
0
<math>1\,</math>
1
<math>-x+1\,</math>
2
<math>{\scriptstyle\frac{1}{2 (x^2-4x+2) \,</math>
3
<math>{\scriptstyle\frac{1}{6 (-x^3+9x^2-18x+6) \,</math>
4
<math>{\scriptstyle\frac{1}{24 (x^4-16x^3+72x^2-96x+24) \,</math>
5
<math>{\scriptstyle\frac{1}{120 (-x^5+25x^4-200x^3+600x^2-600x+120) \,</math>
6
<math>{\scriptstyle\frac{1}{720 (x^6-36x^5+450x^4-2400x^3+5400x^2-4320x+720) \,</math>
Генерирачка функција на Лагеровите полиноми е:
:<math>\frac{e^{-xt/(1-t){1-t} = \sum_{n=0}^\infty L_n(x) t^n\,</math>.
2 Рекурзивни релации
Лагеровите полиноми може да се дефинираат рекурзивно со помош на првите два полинома кои се:
:<math>L_0(x) = 1\,</math>:<math>L_1(x) = 1 - x\,</math>
а рекурзивната релација е:
:<math>(n+1) \, L_{n+1}(x) = (2\,n+1-x)\,L_n(x) - n\,L_{n-1}(x)</math>
Рекурзивната релација за изводи е:
:<math>x\,L_n'(x) = n\,L_n(x) - n\,L_{n-1}(x)</math>
3 Генерализирани Лагерови полиноми
Генерализираните Лагерови полиноми или придружените Лагерови полиноми <math>L_n^{(\alpha)}(x)</math> претставуваат решенија на диференцијалната равенка:
:<math>
x\,y'' + (\alpha +1 - x)\,y' + n\,y = 0</math>
Родригезовата формула за генерализирани полиноми е:
:<math>L_n^{(\alpha)}(x)=
{x^{-\alpha} e^x \over n!}{d^n \over dx^n} \left(e^{-x} x^{n+\alpha}\right).</math>
Врската меѓу обичните и генерализираните Лагерови полиноми е:
:<math>L_n^k(x) = (-1)^k \, \frac \, L_{n+k}(x)</math>.
Обичните Лагерови полиноми се еквивалентни на генерализираните полиноми ако е α = 0:
:<math>L^{(0)}_n(x)=L_n(x).</math>
Неколку први генерализирани Легерови полиноми:
:<math>L_0^k(x) = 1</math>:<math>L_1^k(x) = -x + k + 1</math>:<math>L_2^k(x) = \frac{1}{2}\,\left[x^2 - 2\,(k+2)\,x + (k+1)(k+2)\right]</math>:<math>L_3^k(x) = \frac{1}{6}\,\left[-x^3 +3\,(k+3)\,x^2 - 3\,(k+2)\,(k+3)\,x + (k+1)\,(k+2)\,(k+3)\right]</math>
4 Ортогоналност
Придружените Лагерови полиноми се ортогонални во однос на тежинската функција
<math>x^\alpha e^{-x}</math>:
:<math>\int_0^\infty x^\alpha e^{-x} L_n^{(\alpha)}(x)L_m^{(\alpha)}(x)dx=\frac{\Gamma(n+\alpha+1)}{n!} \delta_{n,m},</math>
5 Врска со Ермитовите полиноми
Генерализираните Лагерови полиноми се поврзани со Ермитовите полиноми со следните релации:
:<math>H_{2n}(x) = (-1)^n 2^{2n} n! L_n^{(-1/2)} (x^2)</math>
и
:<math>H_{2n+1}(x) = (-1)^n 2^{2n+1} n! x L_n^{(1/2)} (x^2)</math>
каде <math>H_n(x)</math> се Ермитови полиноми.
Oceans (песна од Pearl Jam)

„Oceans“ — песна од американска рок група Pearl Jam. Стиховите на песната се напишани од вокалистот Еди Ведер а музиката на басистот Џеф Амент и Стоун Госард. „Oceans“ била издадена во 1992 година како четврти сингл од деби албумот на Pearl Jam, Ten (1991).
Црква „Св. Атанасиј“ - Премка

Свети Атанасиј — главна селска црква во кичевското село Премка, Македонија.
Црквата се наоѓа во средишниот дел на селото и околу нејзе се наоѓаат старите селски гробишта.
1 Местоположба
Црквата е сместена во средишниот дел на селото.
2 Историја
Храмот бил подигнат во 1871 година, иако во други извори се споменува и 1875 година.
3 Архитектура
3.1 Фрескоживопис
Црквата не е фрескоживописана.
4 Иконостас
Иконите на иконостасот се делот на Крсте и Трајан од 1866 година, а подоцна ги дополниле Павле и Здраве Велкоски од селото Премка.
5 Галерија
6 Поврзано
* Кичевско архијерејско намесништво
* Четврта кичевска парохија
* Премка
Виолински клуч

На почетокот на линиски систем се наоѓа музички знак што служи за точно именување на нотите. Се нарекува клуч (француски и англиски ''clef'').''Името на клучот'' и неговото место на линијата во линискиот систем ''му го дава истото име и на нотата'' која се наоѓа на таа линија.
Името на клучот зависи од:
# неговиот облик
# местото каде е напишан во линискиот систем
1 Виолински или G-клуч
Виолински клуч или G-клуч (|chiave di violino, |treble clef; |clé de sol, |Violinschlüssel) се бележи од втората линија и на нотата му го дава името ''g&sup1;'' (''сол'' во првата октава). Се користи ''за бележење високи тонови''.
Од сите клучеви, виолинскиот клуч денес најмногу се употребува. Го користат следните музички инструменти: виолина; флејта, обоа, кларинет, саксофон, хармоника, труба, вибрафон, ксилофон, мандолина, блок-флејта, гитара; десната рака на клавир и харфа; дел од ударни инструменти.
Виолинскиот клуч се користи и за вокалните гласови: сопран, мецосопран, алт, контраалт и тенор. Тенорот звучи за октава пониско од напишаното, а често се пишува со употреба на октав клуч.
Понекогаш над или под клучот го пишува бројот ''8'' или ''8va''. Тоа значи дека целата делница треба да се транспонира за ''октава нагоре'' - ако бројот е ''над клучот''; за октава ''надолу'' - ако бројот е ''под клучот''.
2 Пишување ноти по G-клуч
Виолинскиот клуч служи за бележење ноти во обем од, на пример, ''е'' (''ми'' во малата октава) до негде ''а&sup3;'' (''ла'' во третата октава) и погоре. Долниот нотен пример прикажува забележени тонови во виолински клуч во опсег од ''а'' (''ла'' во малата октава) до ''c&sup3;'' (''до'' во третата октава):
3 Кои клучеви се употребуваат денес
Денес се користат три видови клучеви. Нивните имиња се:
# G-клуч или ''виолински клуч''# F-клуч или ''бас-клуч''# C-клучеви или ''вокални клучеви'' (''сопран, алт, тенор'').
Еве како изгледаат:
:а) ''алтовски клуч''.
:б) ''тенорски клуч''.
Бележење на иста нота ''c<sup>1</sup>'' или ''до''''во првата октава'' во трите клуча:
4 Поврзано
* Бас-клуч
* Транспозиција (музика)
* Помошни линии
* Тоналитет
* 8va
Црква „Св. Никола“ - Туин

Свети Никола — главна селска црква во кичевското село Туин, Македонија.
Црквата се наоѓа во горниот дел од селото и околу нејзе се наоѓаат селските гробишта на христијанското население.
1 Местоположба
Црквата е сместена во Горно маало во селото.
2 Историја
Денешниот храм бил подигнат во 1922 година, додека црквата постоела одамна, но била запалена од Арбанасите во селото пред крајот на отоманскиот период.
Црквата била обновена на иницијатива на една жена од селото наречена Апостолица, која денес е погребана пред самата црква.
3 Архитектура
3.1 Фрескоживопис
Црквата поседува извесен фрескоживопис, кој бил уредуван од страна на браќата Костадин и Стојан Здравкоски.
3.2 Иконостас
Во црквата има иконостас, кој веројатно е исто така дело на браќата Здравкоски.
4 Галерија
5 Поврзано
* Кичевско архијерејско намесништво
* Четврта кичевска парохија
* Туин
Црква „Св. Илија“ - Премка

Свети Илија — главна селска црква во кичевското село Премка, Македонија.
Црквата се наоѓа на самиот влез во селото и околу нејзе се наоѓаат селските гробишта.
1 Местоположба
Црквата е сместена во месноста Илиница, југозападно од селото.
2 Историја
Храмот бил подигнат во периодот 1937/38 година, но уште не е осветен. Во минатото на тоа место се наоѓало црквиште, а гробиштата околу црквата потекнуваат од 1920 година.
3 Галерија
4 Поврзано
* Кичевско архијерејско намесништво
* Четврта кичевска парохија
* Премка
Битолска богословија

Битолска богословија или Богословија „Св. Јован Богослов“ (Битола, 1922 – 1941) – богословија основана од Министерскиот совет на Кралството СХС на 5 октомври 1921 година. Нејзин патрон бил „Св. Јован Богослов“. Иако основана во октомври, богословијата заради организациски проблеми почнала со работа, според едни извори на 1 јануари 1922 година, а според други на 26 февруари истата година. Престанала со работа во 1941 година со почетокот на Втората светска војна.
1 Историја
Богословијата започнала со работа како петтокласно интернатско богословско училиште, а од учебната 1928/29 година била подигната во ранг на више училиште.
На самиот почеток се состоела од една двокатна зграда покрај улицата и една двокатна зграда со трпезарија во внатрешноста. Како се зголемувале учениците така таа се проширувала. Ректоратот бил во дел од сегашната градска библиотека, а се користела и зградата од сегашната Христијанско-адвентистичка црква која исто така ѝ припаѓала на Битолската богословија. Имало и интернат, перална и црква „Св. Јован“.
Во богословијата биле примани ученици со завршено IV одделение, и тоа најчесто се запишувале деца од попски семејства кои на тој начин ја продолжувале семејната традиција, како и деца на сиромашни родители. За учениците-богословци бил организиран интернат зашто тие главно биле од други места селата и градовите подалеку од Битола.
Рускиот кадар претставувал мнозинство меѓу предавачите во Битолската богословија.
Во есента 1928 година со синодска одлука го назначиле Јован Шангајски за професор во Битолската богословија.
2 Познати личности кои ја завршиле Битолската богословија
* Г.г. Доситеј II, првиот поглавар на Македонската православна црква - Охридска архиепископија, веќе замонашен, за потребите на дошколување, на Битолската богословија се запишал во 1932, а завршил во 1937 година.
* Г.г. Ангелариј, вториот поглавар на Македонската православна црква - Охридска архиепископија, во 1926 година се запишал во средното богословско училиште “Св. Јован Богослов” во Битола и завршува во 1931 година. Во 1932 година бил ракоположен во чин ѓакон во црквата „Св. Димитриј“ и истата година станал свештеник во црквата „Св. Богородица”.
* Г.г. Михаил, четвртиот поглавар на Македонската православна црква - Охридска архиепископија, во 1927 година се запишал на средното богословско училиште “Св. Јован Богослов” во Битола и завршува во 1932 година.
* Стале Попов, познатиот романописец, исто така ја завршил Битолската богословија.
Go (песна од Pearl Jam)

„Go“ — песна на американскиот рок бенд Pearl Jam, објавена во 1993 година како прв сингл од вториот студиски албум на групата ''Vs.'' (1993). Иако за нејзиното објавување се заслужни сите членови на групата, сепак текстот е напишан од вокалистот Еди Ведер и музика која првенствено ја напишал тапанарот Дејв Абруцезе. Песната се искачила на третото место на ''табелата'' на ''Билборд'' албум рок траки и на второто место во Нов Зеланд (нивната песна со највисок рејтинг заедно со „ Spin the Black Circle“), и добила номинација за Греми за најдобра Хард Рок Изведба на хард рок во 1995 година. Песната била вклучена во албумот на најголемите хитови на групата во 2004 година, „''rearviewmirror (Greatest Hits 1991–2003)''
1 Потекло и снимање
„Go“ била една од песните што бендот ја создала во текот на првата недела од снимањето за ''Vs.'' Главниот дел од музиката го направил тапанарот Дејв Абруцезе. Тој првично ја напишал музиката за песната користејќи акустична гитара. Тој изјавил: „''За создавањето на песната, едноставно случајно зедов гитара во вистински момент. Стоун ме праша што свирам и почна да свири со мене, а потоа и Џеф, а Еди започна да пее со тоа и се претвори во песна''.“
Во книгата на Ким Нили ''Five Against One: The Pearl Jam Story'', Абруззи се потсмева дека вокалистот Еди Ведер му рекол дека го напишал текстот за „Go“ за неговиот пикап. Можеби ова е паметна шега на хорот на песната „''Please don't go on me''“, но целосниот текст на песната сугерира дека има многу посериозна природа.
Тело и душа (филм од 1947)

Тело и душа (англиски: ''Body and Soul'') - американски филм од 1947 година, во режија на Роберт Росен (Robert Rossen), според сценариото на Абрахам Полонски (Abraham Polonsky). Главните улоги ги играат: Џон Гарфилд (John Garfield), Лили Палмер (Lilli Palmer), Хејзел Брукс (Hazel Brooks), Канада Ли (Canada Lee), Вилијам Конрад (William Conrad), Лојд Гоу (Lloyd Gough) и Џозеф Певни (Joseph Pevney). Филмот бил номиниран за „Оскар“ во три категории (монтажа, оригинално сценарио и машка главна улога), а победил во категоријата најдобра монтажа.
1 Синопсис
Чарли Дејвис (го игра Гарфилд) победува во аматерски боксерски меч, а потоа него го ангажира промоторот Квин (го игра Конрад). Мајка му на Чарли не сака тој да започне боксерска кариера, но откако татко му случајно ќе погине, Чарли прифаќа да боксува за да заработи пари. Тој постигнува успех и победува од една во друга борба, па така го привлекува вниманието на неморалниот промотор Робертс (го игра Гоу). Откако Чарли станува шампион, Гоу бара од него да го намести мечот против предизвикувачот, нудејќи му голема заработка. Чарли се колеба, но ја прифаќа понудата, меѓутоа во текот на борбата се премислува и го победува противникот.
34D/Гејл

34D/Гејл или Гејлова Комета — периодична комета во Сончевиот Систем откриена од Волтер Фредерик Гејл (Сиднеј, Австралија) на 7 јуни 1927 година. Никогаш подоцна не била откриена, па така според научната заедница се смета за изгубена комета.
Епископ Велички

Епископ Велички е титуларен епископ на Македонската православна црква - Охридска архиепископија. Титулата најчесто ја носат викарни епископи.
Називот потекнува од историската Величка епархија. За прв велички епископ се смета Св. Климент Охридски.
1 Досегашни Велички епископи:
* Методиј - 13.3.1966 - 17.10.1968
* Гаврил - 28.8.1989 - 12.1.1990
* Агатангел - 12.7.1998 - 13.2.2000
* Методиј - 22.4.2005 - 22.7.2006
* Јосиф - 7.10.2012 - 17.9.2013
* Никола - 26.12.2023 -
335P/Гибс

335P/Гибс (меѓународно: 335P/Gibbs) - периодична комета во Сончевиот Систем. Следен пат ќе дојде на апсидата во август 2022 година. Заедно со 266P/Кристенсен, била предложена како извор на „Wow! сигналот“.
Стара џамија (Поповјани)

Стара џамија — главна селска џамија во селото Поповјани, во Општина Кичево, Македонија.
1 Местоположба
Џамијата се наоѓа во средишниот дел на селото Поповјани.
2 Историја
Џамијата била подигната помеѓу двете светски војни, но без минаре.
20D/Вестфал

20D/Вестфал (меѓународно: 20D/Westphal) - периодична комета со орбитален период од 61 година. Таа одговара на класичната дефиниција на халиевиот вид на комета со (20 години < период <200 години). Првично била откриена од германскиот астроном Јустус Георг Вестфал (Гетинген, денешна Германија) на 24 јули 1852 година.
Самостојно била откриена од астроном од САД, Кристијан Хајнрих Фридрих Питерс (Цариград) на 9 август.
Кометата последен пат била видена помеѓу 27 септември и 26 ноември 1913 година, прво од Пабло Т. Делаван (Астрономска опсерваторија Ла Плата), а потоа и други. Се предвидувало да се врати во 1976 година но никогаш не била забележано, и сега се смета за загубена комета.
13P/Олберс

13P/Олберс (меѓународно: ''13P/Olbers'') — периодична комета со орбитален период од 69 години. Таа одговара на класичната дефиниција на халиевиот тип на комета со (20 години < период <200 години).
Хајнрих Вилхелм Олберс (Бремен) ја открил кометата на 6 март 1815 година. Нејзината орбита за прв пат ја пресметал Карл Фридрих Гаус на 31 март, Фридрих Бесел пресметал орбитален период како 73 години, подоцна како 73,9 години, пресметките на други астрономи за време на таа ера резултирале од 72 до 77 години.
Кометата последен пат била забележана во 1956 година. Следен пат ќе дојде на перихелот на 30 јуни 2024 година. Кометата ќе биде најблиску до Земјата на 10 јануари 2094 година кога ќе помине на растојание од 0,756 ае.
Постојат некои шпекулации дека 13P/Олберс има поврзан метеорски дожд на Марс, кој доаѓа од правецот на Бета Големо Куче.
129P/Шумејкер–Леви

129P/Шумејкер–Леви (меѓународно: 129P/Shoemaker–Levy; исто така позната како Shoemaker–Levy 3), – периодична комета во Сончевиот Систем. Таа одговара на дефиницијата за енкеовиот вид на комета со (Т<sub>Јупитер</sub> > 3; а < а<sub>Јупитер</sub>), и е квазихилдова комета.
Оваа комета не треба да се меша со кометата Шумејкер–Леви 9 (D/1993 F2), која спектакуларно се удрила во Јупитер во 1994 година.
138P/Шумејкер–Леви

138P/Шумејкер–Леви (меѓународно: 138P/Shoemaker–Levy), исто така позната како Shoemaker – Levy 7, – слаба периодична комета во Сончевиот Систем. Кометата последен пат дошла на апсидата на 11 јуни 2012 година, но само светнала со привидна величина од 20,5.
Имало 4 повратни слики на 138P на 8 август 2018 година од „Pan-STARRS“ кога кометата имала величина од околу 21,5. Кометата дошла на апсидата на 2 мај 2019 година.
Оваа комета не треба да се меша со кометата Шумејкер–Леви 9 (Д/1993 F2), која се удрила во Јупитер во 1994 година.
Џамија (Премка)

Џамија (Премка) — главна селска џамија во селото Премка, во Општина Кичево, Македонија.
1 Местоположба
Џамијата се наоѓа во средишниот дел на селото Премка, веднаш до поранешното основно училиште.
2 Историја
Џамијата била подигната во 2012 година, како што е впишано на самото минаре.
Хејл-Бопова комета

Хејл-Бопова комета (формално означена како C/1995 O1) — комета која можеби била најмногу набљудувана во 20 век и една од најсјајните видена во текот на многу децении.
Алан Хејл и Томас Боп ја откриле Хејл-Боповата комета одделно на 23 јули 1995 година, пред таа да стане видлива со голо око. Тешко е да се предвиди максималната осветленост на новите комети со кој било степен на сигурност, но Хејл-Боповата ги исполнила или ги надминала повеќето предвидувања кога го поминала перихелот на 1 април 1997 година, достигнувајќи магнитуда околу -1,8. Таа била видлива со голо око рекордни 18 месеци, двојно подолго од Големата комета од 1811 година, претходниот рекордер. Соодветно на тоа, Хејл-Боповата комета била наречена „Голема комета од 1997“ година.
128P/Шумејкер–Холт

128P/Шумејкер–Холт (меѓународно:128P/Shoemaker–Holt), исто така позната како Shoemaker-Holt 1, - периодична комета во Сончевиот Систем. Кометата поминала близу Јупитер во 1982 година и била откриена во 1987 година. Кометата последен пат била забележана во март 2018 година.
Јадрото било поделено на две парчиња (А + Б) за време на отцепувањето во 1997 година. Делот А последен пат бил забележан во 1996 година и има само 79-дневен лак на набљудување. Делот Б се проценува дека е 4,6 км во пречник.
Горан Тодоровски

Горан Тодоровски (роден на во ) — македонски пејач на фолклорна музика.
1 Животопис
Горан Тодоровски своите музички почетоци ги започнал уште од најрана возраст, кога бил член на детскиот хор на „Златно славејче“. Завршил средно медицинско училиште во „Панче Караѓозов“ во Скопје, а потоа дипломирал на Природно-математичкиот факултет во Скопје, на катедрата по биологија. Работи како наставник по биологија во основно училиште во Скопје.
Како фолк-пејач започнал да пее во 1993 година, а својата прва популарност ја стекнал со песната „''Како божица''“, по кое во раните 90-ти следувале „''Како да ти речам мила''“, „''Ми ја зеде среќата''“, „''Измама''“, „''Прва љубов''“. За песната „''Прва љубов''“ ја добил првата награда од публика на Фолк-фест „Низа“ во 2002 година, додека за песната „''Живот''“ ја добил втората награда од жирито на истиот фестивал во 2009 година.
На Фолк Фест Валандово во 1996 година ја освоил втората награда од жирито за песната ''„Слушни ме судбино“'', а за песната „''Виулица''„ кој ја испеал во дует со Росана се закитил со втората награда од жирито и награда за текст. На Фолк Фест Валандово во 2019 година настапил со песната „''Бараш крадец''“. Неговата „''Горда мајка''“ што во 2018 година ја извела Благица Калева предизвикала вистинска еуфорија во Валандово и освоила прво место.
Во 1994 година освоил Гран при за песната „''Се ти простувам''“ која ја испеал во дует со Благица Павловска на „Сенатор-Фест“. Има направено дуети и со Виолета Томовска („''Моја Битола''“) во 2001 година на ''Серенада'', со Татјана Лазаревска („''Љубовна сказна''“) од 2003 година и повторно со Росана („''Те познавам''“) на „Тетовски фолк-фест“. Тој се јавува како автор на песната „''Раѓај Македонијо синови''“ која била изведена од страна на Благица Павловска на Фолк Фест Валандово и која освоила втора награда од публиката.
Синоним за неговото име и музичко дело е безвременската песна „''Пусти мерак Ратке''“, која за прв пат ја отпеал на фестивалот „Широк Сокак“ во Битола во 2000 година, достигнувајќи вистинска популарност кај сите генерации и како безвременски евергрин е изведувана на сите негови настапи.
На својот 25-годишен јубилеј, Горан Тодоровски издал двоен албум, насловен како „''Една по една''”, на кој се јавуваат текстовите на Сашо Ливрински, Дејан Миленковски, Огнен Неделковски, Орце Зафировски и Ице Беличев.
2 Дискографија
Бр., Дискографија на Горан Тодоровски, Година
1, Како божица, 1994
2, Како да ти речам мила, 1995
3, Горан Тодоровски, 1996
4, Горан, 1998
5, Се враќам, 2002
6, Влог, 2004
7, Такси станица, 2016
8, Една по една, 2019
118P/Шумејкер–Леви

118P/Шумејкер–Леви (меѓународно: 118P/Shoemaker–Levy; позната и како периодична комета Shoemaker – Levy 4) – комета откриена од астрономите Керолин и Јуџин М. Шумејкер и Дејвид Леви.
За време на привидот во 2010 година, кометата станала светла со привидна величина од 11,5.
Јадрото на кометата се проценува дека има пречник од 4,8 километри.
На 3 декември 2015 година, кометата Шумејкер–Леви 4 поминала 0.0442 ае (6.610.000 км) од астероидот 4 Веста.
Оваа комета не треба да се меша со кометата Шумејкер–Леви 9 (D/993 F2) која спектакуларно се удрила во Јупитер во 1994 година.
Трка на поезијата

Трка на поезијата — нова трка која првото издание би го имала во мај во Струга, Македонија.
Трка на поезијата за првпат ќе биде одржана во 2021 година, на 23 мај. Оваа трка е организирана од здружението на граѓани „Спортски Мостови Струга“.
1 Заднина
Идејата да се организира таква трка излезе во 2020 година и како идеја која што приложи доста позитивни коментари во јавноста со самата презентација, како здружение Спортски Мостови се ангажираше веќе во 2021 година да се случи овој настан како би придонеле за здрав живот и навики на населението во Струга и сите професионалци и рекреативци кој што се занимаваат со трчање.
Во 2021 за првото издание на Трка на поезијата планирано е да се одржат три трки, 5км рекреативна, 10км главна трка и 1км детска трка.
Арсо Локвички

Арсо Јовески, познат како Арсо Локвички (1870 - 10 март 1923) — македонски револуционер, учесник во македонското револуционерно движење, член и поречки војвода на Македонската револуционерна организација.
1 Животопис
Арсо Локвички е роден во 1870 година во поречкото село Локвица. По професија бил ѕидар и долг период бил на печалба во Романија и Трансилванија. Иако не бил школуван, читал и пишувал на македонски и романски, а ги знаел влашкиот и турскиот јазик. Тој бил строен со широки плеќи и лице прошарано со слаби лузни од прележана сипаница за време на детството. По разговор со повеќе дејци на македонското револуционерно движење тој се приклучил во движењето за самостојна македонска држава.
Илинденското востание го затекнува во неговиот роден крај. За време на востанието земал активно учество како дел од четата на Јордан Пиперката. По востанието, Арсо Локвички станал поречки војвода и бил еден од првите кој водел жестоки борби со четите на српската пропаганда во Поречието и Азот. Во пролетта 1904 година Локвички ја уништил четата на Тренко Рујанов од село Крапа која застапувала просрпски позиции. Во 1905 година, се обединил со четите на војводите Пано Костадинов, Иван Наумов Алабакот и Ѓакон Евстатиј.
На 6 август 1905 година, во борбата на обединетите чети на Македонската револуционерна организација и четите на српската вооружена пропаганда предводени од србоманите Глигор Соколов и Тренко Рујанов, која се води во близина на селото Крапа, Арсо Локвички бил ранет во десната нога. Во 1911 година, српската пропаганда се обидува да го поткупи со плата од три лири месечно, но не успева во својата намера. Сепак, за време на Првата балканска војна во 1912 година дејствува со четата во Поречието и ја помага српската војска. По завршувањето на Првата светска војна Арсо Локвички заминал во Бугарија, каде што работел како ѕидар. Тој бил физички здрав и на барање на организацијата повторно се приклучил во борбените акции.
Во 1922 година заедно со својот соборец Петар Ацевски биле испратени за Кичевско од централниот комитет на ВМРО со задача да достават летоци, но во Скопско тие биле заробени од српските окупациони власти.
На 26 јуни 1922 бил осуден на смрт од страна на скопскиот воен суд и бил стрелан на 10 март 1923 година во атарот на селото Визбегово.
Смртта на Арсо Локвички била една од најголемите загуби на Македонското револуционерно движење во Западна Македонија.
НБА Ол-стар викенд

НБА Ол-стар викенд (|NBA All-Star Weekend), или едноставно НБА Ол-стар, е кошаркарски настан кои се одржува од страна на НБА лигата, еднаш годишно во месец февруари, во различни градови во САД. Во петок обично се игра натпревар на дебитантите и оние кошаркари кои ја играат својата втора сезона во НБА, во сабота се организираат возбудливи натпреварувања, a главниот настан на викендот е Ол-стар натпреварот кој се игра во недела.
1 Настани на Ол-стар викендот
1.1 Петок
1.1.1 НБА Ол-стар натпревар на познати личности
Првпат одржанo во 2003 година, на овој натпревар учествуваат поранешни НБА играчи, играчи од ВНБА, актери, музичари и спортисти од други спортови освен кошарката.
1.1.2 НБА натпревар на ѕвездите во подем
Од 1994 година до 1999 година, настанот бил наречен „Руки натпрeвар“ (или натпревар на дебитантите), и целосно составен од играчи кои се прва година во НБА. Од 2000 до 2011 година, натпреварот, бил преименуван во „Руки Челенџ“, претставувал тим од играчи од прва година („Руки“) против тим од играчи од втора година („Софомор“). Од 2012 година натпреварот го носи името „Натпревар на ѕвездите во подем“. Од 2015 година се игра во формат кошаркари од САД против кошаркари од остатокот од светот кои се дебитанти или втора година во НБА.
1.2 Сабота
1.2.1 НБА Развојна лига Ол-стар натпревар
Прв пат одржана е 2007 година. Во тој натпревар учествуваат играчи од развојната лига на НБА. Првата победа ја однел Истокот со резултат 114-100. Овој натпревар не се одржува во истата арена како сите останати активности од Ол-стар викендот туку на помошниот терен.
1.2.4 Натпревар во забивање
Ова натпреварување ја покажува креативноста и вештината на НБА играчите во забивање. После секој обид или постигнато забивање пет судии го оценуваат забивањето со оценки од 1 до 10, а најголемиот збир бодови после едно забивање е 50. Вообичаените правила како „двојно водење“ и „чекори“ не се уважуваат тука и се дозволени.
1.2.3 Натпревар во шутирање тројки
Најдобрите шутери на лигата се натпреваруваат и се обидуваат да погодат што повеќе тројки во одредено време како би победиле. Се шутираат по пет топки од секое од петте избрани места зад линијата за три бода. Секоја топка вреди еден бод освен шарените топки (таканаречени на |money balls) кои носат по два бода. Најголемиот број бодови во една рунда е 30.
1.2.4 Натпревар во забивање
Ова натпреварување прв пат се одржало во 2003 година. Тука играчите ги покажуваат својте вештини во дриблинг, шут, додавање, брзина и прецизност. Двејн Вејд го освоил ова натпреварување двапати.
1.2.5 Натпревар Shooting Stars
Во ова натпреварување учествуваат поранешен НБА играч, сегашен НБА играч и ВНБА играч од истиот тим, односно од истиот град. Задачата е што побрзо да се постигнат кошеви од одредени позиции на теренот.
1.3 Недела
1.3.1 Ол-стар натпревар
Се игра во недела и е најважниот настан на целиот викенд. Играчите од двете конференции избрани со гласање настапуваат на натпреварот како членови на Истокот или Западот.
Револвераш (филм од 1950)

Револвераш (англиски: ''The Gunfighter'') — американски филм од 1950 година, во режија на Хенри Кинг. Главните улоги ги играат: Грегори Пек, Хелен Весткот, Милард Мичел, Џин Паркер, Ентони Рос и Скип Хомејер. Филмот бил номиниран за „Оскар“ во категоријата „најдобро сценарио“.
1 Содржина
Џими Ринго (го игра Пек) е познат како најбрзиот револвераш поради што постојано е на мета на бројни злосторници, кои настојуваат да се прослават со тоа што ќе го убијат. Кога каубојот Еди го предизвикува на двобој, Џими е принуден да го убие, а потоа браќата на убиениот тргнуваат во потера по него. Џими пристигнува во малиот град Кајен, а барменот веднаш го повикува шерифот Марк Стрет (го игра Мичел), кој му наредува да го напушти градот. Всушност, Марк му е пријател на Џими, зашто во минатото бил дел од неговата банда. Џими се согласува да си замине, но прво сака да ги види сопругата Пеги (ја игра Весткот) и синот за кои знае дека живеат во градот. Сопругата работи како учителка под друго име, а синот веќе има повеќе од осум години при што Џими никогаш го нема видено. Шерифот ја известува Пеги за доаѓањето на Џими, но таа одбива да го види. Во меѓувреме, веста за присуството на Џими брзо се проширува низ градот и сите мажи и деца се собираат пред барот со намера да го видат легендарниот револвераш. Во мигот кога се подготвува да си замине, Џими ја среќава Моли (ја игра Паркер), сопругата на својот пријател и таа му ветува дека ќе ја убеди Пеги да се сретне со него. Додека Џими ја чека сопругата, во барот влегува младиот револвераш Хант Бромли (го игра Хомејер), кој го предизвикува на двобој, но Џими лесно се ослободува од него. Истовремено, Џими мора да смири еден постар човек, кој сака да го убие Џими, мислејќи дека го убил син му. Најпосле, во барот доаѓа Пеги и Џими ја убедува да му се придружи, зашто сака да ја заврши револверашката кариера и да купи ранч на којшто ќе живее мирен семеен живот. Пеги ја одбива понудата, а Џими иам средба и со својот син. Во меѓувреме, во градот пристигаат браќата на Еди, но нив ги разоружуваат шерифот и неговиот заменик (го игра Рос). Во мигот кога Џими го напушта градот, него го убива Хант. Непосредно пред да умре, Џими му кажува на Хант дека го чека несигурна иднина, зашто многу луѓе ќе сакаат да го убијат, а потоа шерифот го протерува од градот. На погребот на Џими се собира целиот град и тогаш луѓето дознаваат дека Пеги е неговата сопруга.
Ворпсведе

Ворпсведе (|Worpswede; |Worpsweed) — општина во округот Остерхолц, во сојузната покраина Долна Саксонија, Германија. Се наоѓа североисточно од градот Бремен.
Во него се наоѓала жива уметничка колонија од крајот на век, каде работеле над 130 уметници.
1 Географија
1.1 Општински единици
На областа на денешната општина Ворпсведе се наоѓале 23 села. Во 1920-тите години, како и во 1936 година, бројни села се споиле едно со друго, поради што бројот се намалил на 8. На 1 март 1974 година останатите седум биле припоени кон Ворпсведе. Овие осум некогаш самостојани општини ги образуваат денешните општински единици на Ворпсведе:* Ворпсведе (со Бергедорф, Нордведе, Зидведе, Вајерделен, Вајермор, Верпедал и Ворпхајм)
* Хитенбуш (со Финфхаузен, Хојдорф и Хитендорф)
* Мефенштет
* Ној Занкт Јирген
* Остерзоде (со Мајнерсхаген и Нордзоде)
* Плусдорф
* Иберхам
* Вакхаузен (со Филанд)
1.2 Соседни општини
Соседни општини на Ворпсведе се: на североисток е општината Гнаренбург, на исток се општините Бредорф, Хепштет и Тармштет, на југ се општините Грасберг и Лилиентал, на запад е градот Остерхолц-Шармбек и на северозапад е општината Фолерзоде.
2 Историја
Подрачјето на населбата има старини до бронзеното време. Првпат населбата е спомената во 1218 година, кога припаѓала на Архиепископијата Бремен.
Во 1630 година била окупирана кратко време од Шведска. Во 1648 година, Архиепископијата станала Војводство Бремен, кое било владеено во личен сојуз од Швеѓаните и од 1715 година од Хановерската династија. Меѓутоа, поминале уште 120 години додека не била започнала колонизацијата на мочурливиот дел на Тојфелсмор од страна на Јирген Кристијан Финдорф со дренажа. Во 1823 година, Војводството било распуштено и територијата станала дел од новата област Штаде.
3 Култура
Ворпсведе е познат на национално ниво по својата традиција како уметничка колонија. И денес во него творат околу 130 уметници, живеејќи во него постојано. Исто така, има бројни музеи и уметнички галерии.
4 Познати луѓе
* Герхард Хауптман — текстописец
* Рудолф Кортокракс — сликар
* Фриц Макензен — сликар
* Томас Ман — писател
* Паула Модерзон-Бекер — сликарка
* Ото Модерзон — сликар
* Рајнер Марија Рилке — писател
* Хајнрих Фогелер — сликар
* Клара Вестхоф — вајарка
5 Галерија
А бре невесте

''„А бре невесте“'' — македонска народна песна од мијачкиот регион, на мијачки дијалект. Песната го опева тешкото минато на македонскиот народ, кога, многу често, младите Македонци биле земани на многугодишна воена служба веднаш откако ќе се венчале, па нивните млади невести останувале сами со свекорот и свекрвата, чекајќи и надевајќи се дека нивниот сопруг еден ден ќе се врати жив. Откако после девет години воена служба момчето се враќа дома, неговата натажена и јадовна сопруга не го препознава.
1 Текст
:А бре невесте, око калешо,
:зашчо си толку бре ујадено?
:– А бре војниче, младо војниче,
:како да не сум бре ујадено?
:Еве имат бре, девет години,
:како ми лудо војник зедоје.
:А бре невесте, младо невесте,
:какви јадови сега кажуваш?
:Какви јадови сега кажуваш,
:и да го видиш не го позинаш?
:– А бре војниче, младо војниче,
:ја имам мајка, моја свекрва.
:Кога ќа мајка сина прегрне –
:и ја ќа си му рока целивам.
Ајде поминувам, заминувам

''„Ајде поминувам, заминувам“'' — македонска народна песна од егејскиот дел на Македонија, првпат снимена во 1970-те од пејачката група „Бапчорки“ во состав: Лета Манева - Барџиева од село Бапчор (Костурско), Доца Доневска од село Бапчор (Костурско), Каланџева од село Дреновени (Костурско) и Лефтерија Шанкуша од село Саракиново (Воденско).
Во песната се споменува леринското село Бел Камен, како и убавата Грозда од која се бара да бојадиса две знамиња, едно за свадба, друго за борба.
1 Текст
:Ајде поминувам, мори, заминувам,
:на Бел Камен починувам,
:на Бел Камен починувам.
:Ајде запитувам, мори, попитувам,
:дека седи калеш Грозда,
:дека седи калеш Грозда.
:Ајде калеш Грозда, мори, калеш Грозда,
:калеш Грозда вапцарката,
:калеш Грозда вапцарката.
:Ајде да ми вапца, мори, да ми вапца,
:да ми вапца два барјаци,
:да ми вапца два барјаци.
:Ајде еден зелен, мори, еден зелен,
:еден зелен, другиот црвен,
:еден зелен, другиот црвен.
:Ајде зелениот, мори, за на свадба,
:црвениот за на бојот,
:црвениот за на бојот.
Алов бајрак Македонски

„Алов бајрак Македонски“ — македонска народна песна, напишана од непознат автор. Песната е посветена на некојси Македонец кој ѝ купил златна марама на мајка му за да му сошие златно знаме за да го вее низ сите делови на Македонија и со извик да им се обрати на сите Македонци. Песната има патриотски карактер.
1 Текст
-Ќе ти купам, стара мајко, алова марама,
да навезеш, мила мајко, златен бајрак македонски.
Златен бајрак да развејам, мајко, срце изгоре
и крај Вардар и низ Пирин и крај Белото Море.
Ќе се качам, стара мајко, на Пирин Планина,
ќе ги удрам, мила мајко, Неврокопските камбани.
Па од Пирин ќе извикам: - Горе глава Македонци,
горе глава мили браќа, еј Пиринци, славни јунаци!
Па ќе слезам, стара мајко, Голо Брдо, Преспа,
ќе разшетам, мила мајко, егејските родни огништа.
Па во Солун ќе извикам: - Вечна слава гемиџии,
вечни да сме мили браќа, Македонци Беломорци!